ananddey/assamese-wiki-corpus huggingface dataset:
আগমনী

আগমনী (ইংৰাজীত Agomani বা Agamani বুলিও লিখা হয়) অসম ৰাজ্যৰ ধুবুৰী জিলাৰ এখন গুৰুত্বপূৰ্ণ উপ-বিভাগীয় নগৰাঞ্চল। এই ঠাইখন গংগাধৰ নদীৰ পাৰত অৱস্থিত আৰু ঐতিহাসিক দৃষ্টিকোণৰপৰা যথেষ্ট তাৎপৰ্যপূৰ্ণ। আগমনী প্ৰায় এলেকাজুৰি বিস্তৃত।

এই নগৰখন জিলা সদৰ ধুবুৰীৰপৰা প্ৰায় ৫০ কিলোমিটাৰ উত্তৰ-পশ্চিমত অৱস্থিত। ইয়াৰপৰা পশ্চিমবংগৰ সীমান্ত প্ৰায় ১২ কিলোমিটাৰ দক্ষিণে আৰু বাংলাদেশ সীমান্ত প্ৰায় ৮ কিলোমিটাৰ উত্তৰ-পূবে অৱস্থিত। ৰাষ্ট্ৰীয় ঘাইপথ ১৭ উত্তৰ-দক্ষিণ দিশে আগমনীক অতিক্ৰম কৰিছে আৰু ঐতিহাসিক গোহাঁই কমল আলি (পথ) পূব-পশ্চিম দিশে বিস্তৃত। এই দুয়োটা পথ আগমনী নগৰৰ মাজভাগত মিলিত হৈছে, য’ত এখন দৈনিক বজাৰ আৰু বিভিন্ন ধৰণৰ ব্যাৱসায়িক প্ৰতিষ্ঠান গঢ় লৈ উঠিছে।

১৯৬৩ চনত আগমনী এখন ভয়ংকৰ ঘূৰ্ণীবতাহত ভয়াবহভাৱে ক্ষতিগ্ৰস্ত হৈছিল। এই প্ৰাকৃতিক দুৰ্যোগত বহু ঘৰ-দুৱাৰ ধ্বংস হৈছিল আৰু বহু লোকৰ মৃত্যু হৈছিল। এই ঘটনাই আগমনীক সেই সময়ত সংবাদ-পত্ৰ, ৰেডিঅ’ আৰু দূৰদৰ্শনত বিশেষভাৱে চৰ্চালৈ আনিছিল আৰু সমগ্ৰ অসমত আগমনী পৰিচিত হৈ পৰে।

ইতিহাস

আগমনী এখন ঐতিহাসিক পটভূমি থকা অঞ্চল। “আগমনী” নামটো ‘আগমন’ শব্দৰপৰা উদ্ভৱ হোৱা বুলি কোৱা হয়, যাৰ অৰ্থ আগমন বা উপস্থিতি। জনশ্ৰুতি অনুসৰি, মহাপুৰুষ শ্ৰীশ্ৰী শংকৰদেৱে তেওঁৰ ভতিজী আই ভূবনেশ্বৰীৰ বিয়াৰ উদ্দেশ্যে কোচ ৰাজ্যৰ ৰাজকুমাৰ চিলাৰায়ৰ সৈতে সাক্ষাৎ কৰিবলৈ পাটবাউসীৰপৰা নৌকাযোগে যাত্ৰা কৰিছিল। গঙ্গাধৰ নদীৰে যাত্ৰা কৰি তেওঁলোক আগমনী ঘাটত উপস্থিত হৈছিল। এই আগমনৰ ঘটনাৰ স্মৃতিতেই ঠাইখনৰ নাম আগমনী হোৱা বুলি ধাৰণা কৰা হয়, যদিও এই মতটো বিতৰ্কিত।

আন এক মত অনুসৰি, গৌৰীপুৰৰ জমিদাৰ ৰাজা প্ৰভাত চন্দ্ৰ বৰুৱা আৰু কোচ ৰাজ্যৰ ৰজা নৰনাৰায়ণে ভূমি-সংক্ৰান্তীয় বিবাদ নিষ্পত্তিৰ বাবে এই ঠাইত মিলিত হৈছিল। এই ঐতিহাসিক আগমনৰ স্মৃতিতো এই অঞ্চলৰ নাম আগমনী বুলি জনাজাত হয়।

জনসংখ্যা আৰু সমাজ

আগমনী ঘনবসতিপূৰ্ণ অঞ্চল। ইয়াৰ অধিকাংশ বাসিন্দা কৃষিজীৱী যদিও চৰকাৰী চাকৰি, ব্যৱসায় আৰু বাণিজ্যৰ সৈতে জড়িত লোকো আছে। ধান, পাট, গম, শাক-পাচলি আদি ইয়াৰ প্ৰধান কৃষিজ উৎপাদন। সাধাৰণভাৱে আগমনীবাসীৰ আৰ্থ-সামাজিক অৱস্থা সন্তোষজনক।

এই অঞ্চলত হিন্দু আৰু মুছলমান দুয়ো সম্প্ৰদায়ৰ লোক বসবাস কৰে আৰু বহু বছৰ ধৰি সাম্প্ৰদায়িক সৌহাৰ্দ্য বজাই ৰখা হৈছে। আগমনীত গুৰুত্বপূৰ্ণ সাম্প্ৰদায়িক সংঘাতৰ বিশেষ নথি পোৱা নাযায়। প্ৰখ্যাত অসমীয়া সাহিত্যিক শীলভদ্ৰই লিখা “আগমনীৰ ঘাট” উপন্যাসখনে আগমনীক সাহিত্যিক জগততো পৰিচিত কৰি তুলিছে।

সুবিধা-সেৱা

আগমনীত বহু চৰকাৰী আৰু বেচৰকাৰী কাৰ্যালয় আছে। ইয়াৰ ভিতৰত চক্ৰ বিষয়াৰ কাৰ্যালয়, উন্নয়ন খণ্ড কাৰ্যালয়, বিদ্যুৎ বিভাগ, ডাকঘৰ, বেংক (ইউচিঅ’ বেংক, ষ্টেট বেংক অৱ ইণ্ডিয়া, বন্ধন বেংক), প্ৰাথমিক স্বাস্থ্য কেন্দ্ৰ, চিকিৎসালয়, বিদ্যালয়-মহাবিদ্যালয়, ইনড’ৰ ষ্টেডিয়াম আৰু মিনি ষ্টেডিয়াম উল্লেখযোগ্য।
পশ্চিম দিশত অৱস্থিত কালডোবা হাট অঞ্চলটোৰ এক গুৰুত্বপূৰ্ণ বাণিজ্য কেন্দ্ৰ।

শিক্ষা প্ৰতিষ্ঠান

আগমনীত বহু শিক্ষা প্ৰতিষ্ঠান আছে, তাৰ ভিতৰত—
প্ৰগতি মহাবিদ্যালয়
আগমনী উচ্চতৰ মাধ্যমিক বিদ্যালয় (স্থাপিত: ১৯৪৮)
ল’ৱাৰ অসম পাব্লিক স্কুল
আগমনী ছোৱালী উচ্চ বিদ্যালয়
আগমনী জাতীয় বিদ্যালয়
আগমনী জুনিয়ৰ কলেজ (স্থাপিত: ২০১৮)
আদি উল্লেখযোগ্য।

যাতায়াত

আগমনীত আগমনী ৰেলৱে ষ্টেচন অৱস্থিত। ইয়াত ধুবুৰী–নিউ জলপাইগুড়ী আন্তঃনগৰ ৰেল আৰু ৰাজ্যৰাণী এক্সপ্ৰেছ চলাচল কৰে। ইয়াৰ উপৰি সৰু বাছ আস্থান আছে। ওচৰৰ বিমানবন্দৰ হৈছে ৰূপসী বিমানবন্দৰ, যি প্ৰায় ৩৫ কিলোমিটাৰ দূৰত্বত অৱস্থিত।

তথ্যসূত্ৰ

শ্ৰেণী:ধুবুৰী জিলা
শ্ৰেণী:অসমৰ নগৰ
ধনশিৰি নদী

ধনশিৰি নদী হৈছে অসমৰ গোলাঘাট জিলা আৰু নাগালেণ্ডৰ ডিমাপুৰ জিলাৰ মুখ্য নদী। এই নদীখন নাগালেণ্ডৰ লাইছাং শৃংগ (Laisang peak)ৰ পৰা উৎপত্তি হৈছে। ইয়াৰ মুঠ দৈৰ্ঘ্য হৈছে ৩৫২ কিঃমিঃ। ই দক্ষিণৰ পৰা উত্তৰলৈ বৈ গৈ ব্ৰহ্মপুত্ৰ নদীত পৰিছেগৈ। এই নদীৰ অৱবাহিকাৰ মুঠ কালি হৈছে ১২২০ বৰ্গ কিঃমিঃ।

জীৱ জগত

ধনশিৰি নদীখন কাৰ্বি আংলং জিলা আৰু নাগালেণ্ড সীমান্তয়েদি বৈ আহোঁতে ইয়াৰ দাঁতি কাষৰীয়া অঞ্চল সমূহত বিভিন্ন জীৱ-জন্তু পোৱা যায়। ইয়াৰ একাষে ধনশিৰি সংৰক্ষিত বনাঞ্চল আৰু আনটো কাষত ইণ্টাঙ্কি ৰাষ্ট্ৰীয় উদ্যান (Intanki National Park). ৰাষ্ট্ৰীয় উদ্যান আৰু ধনশিৰি নদীৰ পাৰত বিভিন্ন প্ৰকাৰৰ উদ্ভিদ পোৱা যায়।

লগতে চাওক

অসমৰ নদীসমূহৰ তালিকা

তথ্য সংগ্ৰহ

বাহ্যিক সংযোগ

Source Geography of India( Majid Hussain, TMH)
Wetlands along the Dhansiri River channel, Assam - A paper by MK Dutta and P Kotoky
BBC Report:Marching on to Laffan's Plain - Chapter 12 by Alan Shaw
Xobdo.Org Encyclopaedia entry on Dhansiri
Nagaland Pollution Control Board's NWMP entry on water quality levels of the Dhansiri River

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
টেনিছ

টেনিছ বৰ্তমান বিশ্বৰ অন্যতম জনপ্ৰিয় খেল। এই খেলক বিশ্বৰ বহু দেশত লন টেনিছ বুলিও জনা যায়। এই খেলত অংশগ্ৰহণ কৰা ব্যক্তিক ‘টেনিছ খেলুৱৈ’ বুলি জনা যায়। টেনিছ খেলিবলৈ 'ৰেকেট' নামৰ, বল, আৰু জালৰ প্ৰয়োজন। উইম্বলডন চেম্পিয়নশ্বিপ, অষ্ট্ৰেলিয়ান অ'পেন, ফ্ৰেঞ্চ অ'পেন, আৰু ইউ এছ অ'পেন হৈছে প্ৰতি বছৰে নিৰ্দিষ্ট সময়ত অনুষ্ঠিত হোৱা চাৰিখন প্ৰধান টেনিছ প্ৰতিযোগিতা। এই প্ৰতিখন প্ৰতিযোগিতাক গ্ৰেণ্ড শ্লেম প্ৰতিযোগিতা বুলি জনা যায়।

ৰাফেল নাডাল, পিট চাম্প্ৰাছ, ইভান লেণ্ডল, বৰিছ বেকাৰ, ৰ'জাৰ ফেডেৰাৰ, নোভাক জʼকোভিচ, ভেনাছ উইলিয়ামছ, ছেৰেনা উইলিয়ামছ, মাৰ্টিনা নাভ্ৰাটিলোভা, ষ্টেফি গ্ৰাফ, মনিকা চেলেছ, মাৰিয়া ছাৰাপোভা, মাৰ্টিনা হিংগিছ আদি নিজৰ অধিকাৰত বিশ্ববিখ্যাত টেনিছ খেলুৱৈ হিচাপে পৰিচিত।

প্ৰকাৰ

টেনিছ সাধাৰণতে দুই প্ৰকাৰৰ -
একক
দ্বৈত

লগতে দ্বৈত পুৰুষ আৰু মহিলাৰে গঠিত দল এটাক মিক্সড ডাবলছ বুলি জনা যায়।

খেলৰ নিয়ম

টেনিছত দুইফালৰ খেলুৱৈয়ে জালৰ বিপৰীত ফালে মুখামুখি হয়। এফালৰ খেলুৱৈয়ে প্ৰথমে বিপৰীত ফালৰ খেলুৱৈজনক বলটো আঘাত কৰে। ইয়াক চাৰ্ভ কৰা বুলি কোৱা হয়। বল আঘাত কৰা ব্যক্তিজনক চাৰ্ভাৰ আৰু বিপৰীত মূৰৰ খেলুৱৈক ৰিচিভাৰ বোলা হয়। ‘চাৰ্ভাৰ’জনে নিজৰ বেছ লাইনৰ বাহিৰৰ পৰা বলটো মাৰিব লাগে। অৱশ্যে ৰিচিভাৰটো যিকোনো ঠাইতে স্থাপন কৰিব পাৰি।

চাৰ্ভিচ বলটো নেট স্পৰ্শ নকৰাকৈ খেলুৱৈৰ ফালৰ বিপৰীত ফালে থকা চাৰ্ভিচ ক’ৰ্টলৈ পঠিয়াব লাগিব। চাৰ্ভত কিবা ভুল হ’লে ‘চাৰ্ভাৰ’জনে চাৰ্ভ আগবঢ়োৱাৰ দ্বিতীয়টো সুযোগ লাভ কৰে। দ্বিতীয়টো চাৰ্ভ ভুল হ’লে ইয়াক ডাবল ফল্ট বুলি কোৱা হয় আৰু ৰিচিভাৰে পইণ্টটো পায়।

বল

টেনিছ বলবোৰ ফুটা ৰবৰেৰে তৈয়াৰ কৰা হয় আৰু গৰমত ঊল জমা কৰি তৈয়াৰ কৰা কাপোৰেৰে ঢাকি দিয়া হয়। পৰম্পৰাগতভাৱে টেনিছ বলৰ ৰং বগা আছিল, যিটো দৃশ্যগত কাৰণত ২০ শতিকাৰ শেষৰ ফালে হালধীয়ালৈ সলনি হৈছিল।

তথ্যসূত্ৰ

শ্ৰেণী:খেল
দ্ৰৌপদী ঘিমিৰয়

দ্ৰৌপদী ঘিমিৰয় ; এগৰাকী ভাৰতীয় সমাজ কৰ্মী। তেখেত ২০১৯ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত হয়।

২০১১ চনত, ভাৰতৰ তেতিয়াৰ ৰাষ্ট্ৰপতি প্ৰতিভা সিং পাতিলে স্ত্ৰী শক্তি পুৰস্কাৰ বিতৰণী অনুষ্ঠানত “ৰাণী গাইদিন্লিউ জেলিয়াং বঁটা” সিক্কিমৰ এই গৰাকী মহান নাৰী দ্ৰৌপদী ঘিমিৰায়ক প্ৰদান কৰে যিয়ে মহিলাৰ অধিকাৰ, শিক্ষা, স্বাৱলম্বিতা, আৰু সমাজ কল্যাণৰ ক্ষেত্ৰত অনবদ্য অৱদান আগ বঢ়াইছিল।

উল্লেখযোগ্য কাম

ঘিমাৰয়ে ছিকিমৰ বিশেষভাৱে সক্ষম লোকসকলৰ সুবিধাৰ্থে ছিকিম বিকলাঙ্গ সহায়তা সমিতি (Viklang Sahayata Samiti-SVSS) প্ৰতিষ্ঠা কৰে।

তথ্য সূত্ৰ
কবিৰত্ন সৰস্বতী

কবিৰত্ন সৰস্বতী কমতা ৰজা ইন্দ্ৰনাৰায়ণৰ সময়ৰ কবি আছিল। বৰপেটা অঞ্চলৰ 'ছোটশিলা' নামে গাঁৱত জন্ম হৈছিল। পিতৃ আছিল কায়স্থ কুলৰ চক্ৰপাণি শিকদাৰ। চক্ৰপাণি শিকদাৰ ৰজা দুৰ্লভনাৰায়ণৰ প্ৰিয়পাত্ৰ আছিল। আৰু পুত্ৰ কবিৰত্ন দুৰ্লভনাৰায়ণৰ পুত্ৰ ইন্দ্ৰনাৰায়ণৰ সমসাময়িক আছিল। কৱিয়ে মহাভাৰতৰ দ্ৰোণপৰ্বৰ 'জয়দ্ৰথ বধ' অনুপৰ্বৰ ভাঙনি কৰিছিল। মাধৱদেৱৰ ভাগিনীয়েক ৰামচৰণ ঠাকুৰ কৱিৰত্নৰ বংশধৰ।

কবিৰত্ন সৰস্বতীৰ বংশধৰ হ'ল মাধৱদেৱৰ ভাগিনীয়েক ৰামচৰণ ঠাকুৰ। কবিৰত্ন সৰস্বতীৰ পৰা ৰামচৰণ ঠাকুৰলৈ সাত পুুৰুষৰ ব্যৱধান আছে বুুলি জানিব পৰা যায়।

সাহিত্যিক পৰিচয়

কবিৰত্ন সৰস্বতীয়ে মহাভাৰতৰ দ্ৰোণপৰ্বৰ জয়দ্ৰথ বধৰ কাহিনীটো কাব্য আকাৰেৰে বৰ্ণনা কৰিছে৷ অসমীয়া সাহিত্যৰ চানেকীৰ প্ৰথম খণ্ডত উদ্ধৃত কৰা 'কৈলাশ বৰ্ণনা' অংশটোৰ পৰা তেওঁ কাব্য প্ৰতিভাৰ উমান পাব পাৰি৷

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমৰ ব্যক্তি
সঞ্জনা গণেশান

সঞ্জনা গণেশন ( জন্ম: ৬ মে' ১৯৯১) এগৰাকী ভাৰতীয় ক্ৰীড়া সাংবাদিক, এংকৰ আৰু ক্ৰিকেট খেলৰ সম্প্ৰচাৰক।

পেছাদাৰী কেৰিয়াৰ

সঞ্জনাই মডেল হিচাপে পেছাদাৰী কেৰিয়াৰ আৰম্ভ কৰিছিল৷ বিগত সময়ছোৱাত তেওঁ ক্ৰীড়া উপস্থাপক আৰু ষ্টাৰ স্প’ৰ্টছৰ বাবে ক্ৰিকেট আৰু বেডমিণ্টন প্ৰতিযোগিতাৰ বিশেষ অনুষ্ঠান আয়োজন কৰি আহিছে। ২০১৯ চনত ইংলেণ্ডত অনুষ্ঠিত হোৱা বিশ্বকাপ, ২০২০ চনৰ মহিলা টি-২০ বিশ্বকাপ আৰু লগতে ২০২৪ চনৰ আইচিচি পুৰুষৰ টি-২০ বিশ্বকাপৰ সঞ্জনা অংশ আছিল৷ ইণ্ডিয়ান প্ৰিমিয়াৰ লীগৰ সময়ৰ কেইবাটাও ছিজনত তেওঁ ষ্টাৰ স্প’ৰ্টছ সম্প্ৰচাৰ দলৰ অংশ আছিল। ২০১৩ চনৰ ইণ্ডিয়ান প্ৰিমিয়াৰ লীগৰ সময়ত বুমৰাহৰ গণেশানৰ প্ৰথমটো সাক্ষাৎকাৰ লৈছিল আৰু এইদৰেই দুয়ো সান্নিধ্যলৈ আহিছিল। ইয়াৰ পাছত তেওঁলোকৰ মাজত বন্ধুত্ব গঢ় লৈ উঠে আৰু ২০২১ চনৰ মাৰ্চ মাহত তেওঁলোকৰ বিবাহ সম্পন্ন হয়।২০২৩ চনৰ ৪ ছেপ্টেম্বৰত দম্পতীটিৰ অংগদ জস্প্ৰিত বুমৰাহৰ নামৰ এটি পুত্ৰ সন্তানৰ জন্ম হয়।

তথ্যসূত্ৰ
চিমন দে ব্যাভুৱাৰ

চিমন দে ব্যাভুৱাৰ (ফৰাচী: Simone de Beauvoir; জন্ম: ৯ জানুৱাৰী ১৯০৮ – মৃত্যু: ১৪ এপ্ৰিল ১৯৮৬) এগৰাকী খ্যাতনামা ফৰাচী দাৰ্শনিক, লেখিকা, উপন্যাসিকা, প্ৰবন্ধকাৰ, স্মৃতিকথনকাৰ আৰু তীব্ৰ নাৰীবাদী চিন্তাবিদ আছিল। তেওঁ অস্তিত্ববাদ আৰু নাৰীবাদৰ ক্ষেত্ৰত গুৰুত্বপূৰ্ণ অৱদান আগবঢ়াইছিল। তেওঁৰ ৰচিত কিতাপ Le Deuxième Sexe (অসমীয়াত: "দ্বিতীয় লিংগ") বিশ্ব নাৰীবাদী সাহিত্যত এক যুগান্তকাৰী গ্ৰন্থ হিচাপে বিবেচিত।

জীৱন আৰু শিক্ষা

চিমন দে ব্যাভুৱাৰ ১৯০৮ চনৰ ৯ জানুৱাৰীত ফ্ৰান্সৰ পেৰিছত জন্মগ্ৰহণ কৰে। তেওঁ ধন-সম্পত্তিশালী এক বৰ্গীয় পৰিয়ালত জন্ম গ্ৰহণ কৰিছিল, যদিও প্ৰথম বিশ্বযুদ্ধৰ পিছত পৰিয়ালটোৱে অৰ্থনৈতিকভাৱে পৰিস্থিতিৰ বিপৰ্যয় ভোগ কৰিছিল।

শৈশৱৰ পৰাই বৌদ্ধিকতা আৰু পঢ়াশালীত প্ৰতিভা দেখুৱাইছিল। তেওঁ পেৰিছৰ "সৰব'ন" বিশ্ববিদ্যালয়ত অধ্যয়ন কৰি দাৰ্শনিক পদ লাভ কৰে। সেই সময়ত তেওঁৰ চিনাকি হয় জ্যা পল ছাট্টেৰ সৈতে, যাৰ সৈতে তেওঁলোকৰ জীৱনৰ সকলো সময়জোৰা এক গুৰুত্বপূৰ্ণ ব্যক্তিগত আৰু বৌদ্ধিক সম্পৰ্ক গঢ়ি উঠে।

দাৰ্শনিক দৃষ্টিভংগী

চিমন দে ব্যাভুৱাৰৰ দাৰ্শনিক দৃষ্টিভংগী মূলতঃ অস্তিত্ববাদৰ সৈতে জড়িত। তেওঁৰ মতে, মানুহ এজন স্বাধীন সত্তা; তেওঁ নিজৰ জীৱনৰ অৰ্থ গঢ়ি তোলে নিজৰ সিদ্ধান্ত আৰু কৰ্মৰে।

তেওঁৰ দৰ্শনত স্বাধীনতা, জীৱনৰ অৰ্থ, নৈতিক দায়িত্ব, আৰু বিশেষকৈ নাৰীৰ মুক্তি — এইবোৰ মুখ্য বিষয় হিচাপে উপস্থিত। যদিও সাৰ্ত্ৰ অধিক “প্ৰকৃত অস্তিত্ববাদী” বুলি গণ্য, ব্যাভুৱাৰৰ দৰ্শনে অধিক সামাজিক আৰু নৈতিক প্ৰেক্ষাপটৰ বুজ দিব পাৰে।

The Second Sex (দ্বিতীয় লিংগ)

১৯৪৯ চনত প্ৰকাশিত Le Deuxième Sexe (The Second Sex) তেওঁৰ আটাইতকৈ জনপ্ৰিয় আৰু প্ৰভাৱশালী গ্ৰন্থ। এই গ্ৰন্থত তেওঁ নাৰীৰ ইতিহাস, সামাজিক অবস্থা আৰু নাৰী দমন ব্যৱস্থাৰ এক গভীৰ দৰ্শনীয় বিশ্লেষণ আগবঢ়াইছে। তেওঁ এই গ্ৰন্থত উল্লেখ কৰিছে—

“One is not born, but rather becomes, a woman.”
(“কোনেও এগৰাকী নাৰী হৈ জন্ম গ্ৰহণ নকৰে, তেওঁক সমাজত নাৰী হ’বলৈ বাধ্য কৰোৱা হয়।”)

এই উক্তিয়ে আধুনিক নাৰীবাদৰ ভিত্তি গঢ়ি তোলে। তেওঁ কৈছে যে, সমাজে নাৰীক শৈশৱৰে পৰা এটা নিৰ্দিষ্ট চৰিত্ৰলৈ ঠেলি দিয়া হয়।

অন্যান্য ৰচনা

চিমন দে ব্যাভুৱাৰে বহু উপন্যাস, আত্মজীৱনীমূলক কিতাপ আৰু দাৰ্শনিক প্ৰবন্ধ ৰচনা কৰিছে। তেওঁৰ জনপ্ৰিয় গ্ৰন্থসমূহ হ'ল:
She Came to Stay (1943)
The Mandarins (1954) – যাৰ বাবে তেখেতে Prix Goncourt পুৰস্কাৰ লাভ কৰে
The Ethics of Ambiguity (1947)
Memoirs of a Dutiful Daughter (1958) – আত্মজীৱনীৰ প্ৰথম খণ্ড

ব্যক্তিগত জীৱন

তেওঁ জ্যা পল ছাট্টেৰ সৈতে ব্ৰহ্মচাৰ্যভিত্তিক প্ৰেমৰ সম্পৰ্কত জড়িত আছিল, যদিও তেওঁলোকৰ বৈবাহিক সম্পৰ্ক আছিল নে নাই জনা নাযায়। কাগজত স্বাক্ষৰ কৰা বিবাহপত্ৰ নহ’লেও তেওঁলোকৰ মানসিক আৰু দৰ্শনীয় সম্পৰ্ক দীঘলীয়া আৰু গভীৰ আছিল।

মৃত্যু

চিমন দে ব্যাভুৱাৰৰ মৃত্যু হয় ১৯৮৬ চনৰ ১৪ এপ্ৰিলত পেৰিছত। তেওঁক জঁ পল সাৰ্ত্ৰৰ কাষতে মপাৰনাছ সমাধিস্থানত সমাধিস্থ কৰা হয়।

সাহিত্যিক আৰু বৌদ্ধিক প্ৰভাৱ

তেওঁৰ গ্ৰন্থসমূহ বিশ্বজুৰি নাৰী মুক্তি আন্দোলনৰ অন্যতম দৰ্শনীয় ভিত্তি হৈ পৰিছে। তেওঁক ফাৰ্ছ ছেকেণ্ড ৱেভ ফেমিনিজম (second-wave feminism)ৰ অন্যতম মুখ হিচাপে ধৰা হয়। জাৰ্মান, জাপানী, ইংৰাজী, হিন্দী, অসমীয়া আদি বিভিন্ন ভাষালৈ তেওঁৰ গ্ৰন্থ অনূদিত হৈছে।

উৎস

শ্ৰেণী:ফ্ৰান্সৰ ব্যক্তি
শ্ৰেণী:লেখিকা
শ্ৰেণী:সমাজকৰ্মী
শ্ৰেণী:দাৰ্শনিক
শ্ৰেণী:নাৰীবাদী
ৰাঘৱন

ৰাঘৱন ( মালয়ালম : രാഘവൻ ; জন্ম ১২ ডিচেম্বৰ ১৯৪১ )  এজন ভাৰতীয় অভিনেতা যিয়ে তেলেগু আৰু কানাড়া ছবিকে ধৰি ১০০ খনতকৈও অধিক মালয়ালম ভাষাত অভিনয় কৰিছে।

২০০০ চনৰ আৰম্ভণিৰ পৰাই তেওঁ মালয়ালম আৰু তামিল টেলিভিছন ধাৰাবাহিকত অধিক সক্ৰিয়। তেওঁ কিলিপাটু (১৯৮৭)  ছবিত ডাইৰেকচনত আত্মপ্ৰকাশ কৰে আৰু লগতে তেওঁ কেৰেলা ষ্টেট টেলিভিছন বঁটা আৰু এছিয়ানেট টেলিভিছন বঁটা লাভ কৰে ।

প্ৰাথমিক জীৱন আৰু শিক্ষা

ৰাঘৱনৰ জন্ম কান্নুৰ জিলাৰ তালিপাৰম্বাত ৷ স্কুলীয়া শিক্ষাৰ সময়ত তেওঁ কোজিকোডৰ মুথেডাথ হাইস্কুলত পঢ়িছিল ৷  উচ্চতৰ মাধ্যমিক সম্পূৰ্ণ কৰাৰ পিছত তেওঁ ঠাকুৰ নাট্য দলত কাম কৰে।

গান্ধীগ্ৰাম গ্ৰাম্য প্ৰতিষ্ঠানৰ পৰা গ্ৰাম্য শিক্ষাত স্নাতক ডিগ্ৰী লাভ কৰে ৷  তেওঁ দিল্লী নেচনেল স্কুল অৱ ড্ৰামাৰ পৰা ডিপ্লমা লাভ কৰে । ১৯৬৮ চনত তেওঁৰ প্ৰথমখন ছবি আছিল কয়ালকাৰায়িল।

ব্যক্তিগত জীৱন

১৯৭৪ চনৰ পৰা শোভাৰ সৈতে বিবাহপাশত আবদ্ধ হয় আৰু তেওঁলোকৰ এজন পুত্ৰ জিষ্ণু ৰাঘৱন যি এজন অভিনেতাও আৰু এগৰাকী কন্যা জ্যোৎস্না।,

ফিল্মগ্ৰাফী

টেলিভিছন ধাৰাবাহিকসমূহ

বছৰ
শিৰোনাম
চেনেল
টোকাসমূহ
2001
ৱাকাচাৰ্থু
দূৰদৰ্শন
আত্মপ্ৰকাশৰ শৃংখলা
2001
শামনাথলম
এচিয়ানেট

2002
বসুন্দাৰা মেডিকেলছ
এচিয়ানেট

2003
শ্ৰীৰামন শ্ৰীদেৱী
এচিয়ানেট

2004
মুহৰ্থম
এচিয়ানেট

2004
কদামট্টথ কাথানৰ
এচিয়ানেট

2004-2009
মিনুকেট্টু
সূৰ্য টিভি

2005
কৃষ্ণকৃপাসাগৰম
অমৃতা টিভি

2006
স্নেহম
সূৰ্য টিভি

2007
St.Antony
সূৰ্য টিভি

2008
শ্ৰীগুৰুভায়ুৰপ্পন
সূৰ্য টিভি

2008
ভেলানকানী মাথাভু
সূৰ্য টিভি

2009
স্বামীয়ে সৰণম আয়াপ্পা
সূৰ্য টিভি

2010
ৰহস্যাম
এচিয়ানেট

2010
ইন্দ্ৰনীলম
সূৰ্য টিভি

2012-2013
আকাশদুথু
সূৰ্য টিভি

2012
স্নেহাকুকুডু
সূৰ্য টিভি

2014-2016
ভাগ্যলক্ষ্মী
সূৰ্য টিভি

2016
আম্মে মহামায়ে
সূৰ্য টিভি

2017
মুনমণি
ফুলবোৰ

2017-2019
বনমবাদী
এচিয়ানেট

2017–2020
কস্তুৰীমান
এচিয়ানেট

2019
মৌনা ৰাগম
তাৰকা বিজয়
তামিল ধাৰাবাহিক
2021-বৰ্তমান
কালিভেডু
সূৰ্য টিভি

তথ্যসূত্ৰ

বাহ্যিক সংযোগসমূহ

শ্ৰেণী:তামিল চলচ্চিত্ৰৰ অভিনেতা
শ্ৰেণী:তেলেগু চলচ্চিত্ৰৰ অভিনেতা
শ্ৰেণী:মালায়ালম ভাষাৰ চলচ্চিত্ৰ পৰিচালক
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:জীৱিত ব্যক্তি
বিশ্ব চিঠি লিখা দিৱস

বিশ্ব চিঠি লিখা দিৱস
সমগ্ৰ বিশ্বৰ মানুহক হাতেৰে চিঠি লিখিবলৈ উৎসাহিত কৰাৰ উদ্দেশ্যে প্ৰতি বছৰে ১ ছেপ্টেম্বৰ তাৰিখে পালন কৰা হয়। দ্ৰুত গতিৰে ডিজিটেল যোগাযোগৰ বিপৰীতে অন্তৰংগতাৰ অভাৱক নোহোৱা কৰি হাতেৰে লিখা যোগাযোগ ব্যৱস্থাৰ জৰিয়তে ব্যক্তিগত আৰু আৱেগিক সংযোগৰ সোঁৱৰণী ৰক্ষা কৰা আৰু এই অভ্যাসক লালন-পালন কৰায়েই এই দিনটোৰ উদ্দেশ্য।

ইতিহাস

অষ্ট্ৰেলিয়াৰ এজন লেখক, ফটোগ্ৰাফাৰ আৰু চিঠি অনুৰাগী ৰিচাৰ্ড চিম্পকিনে বিশ্ব চিঠি লিখা দিৱসৰ প্ৰতিষ্ঠা কৰিছিল। চিম্পকিনে চিঠিৰ জৰিয়তে বিভিন্ন উল্লেখযোগ্য ব্যক্তিৰ সৈতে হোৱা অভিজ্ঞতাৰ পৰা অনুপ্ৰাণিত হৈ হাতে লিখা চিঠিৰ আনন্দ আৰু কলাক প্ৰচাৰৰ বাবে এই দিৱসটো আৰম্ভ কৰিছিল। ২০১৪ চনত প্ৰথমবাৰৰ বাবে বিশ্ব চিঠি লিখা দিৱস উদযাপন কৰা হৈছিল।

তাৎপৰ্য্য

ইমেইল, টেক্সট মেছেজ, আৰু ছ’চিয়েল মিডিয়াৰ আধিপত্য থকা যুগত বিশ্ব চিঠি লিখা দিৱসৰ লক্ষ্য হৈছে চিঠি লিখাৰ ম্লান হৈ অহা প্ৰথাক পুনৰুজ্জীৱিত কৰা। হাতেৰে লিখা চিঠিবোৰক অধিক চিন্তাশীল আৰু ব্যক্তিগত যোগাযোগৰ ৰূপ হিচাপে দেখা যায়, যাৰ ফলত লেখকে আৱেগ আৰু চিন্তাবোৰ অধিক গভীৰভাৱে প্ৰকাশ কৰিব পাৰে। এই দিনটোৱে মানুহক পৰিয়াল, বন্ধু-বান্ধৱী, আনকি অচিনাকি মানুহলৈও চিঠি লিখিবৰ বাবে সময় উলিয়াবলৈ উৎসাহিত কৰে, যিয়ে সম্পৰ্ক শক্তিশালী কৰাত সহায় কৰে আৰু স্থায়ী স্মৃতি সৃষ্টি কৰে।

উদযাপনৰ কাৰ্য্যকলাপ

প্ৰভাৱ

তথ্যসূত্ৰ

শ্ৰেণী:দিৱসসমূহ
মহাৱতাৰ নৰসিংহ

মহাৱতাৰ নৰসিংহ হৈছে ২০২৫ চনৰ ভাৰতীয় এনিমেটেড মহাকাব্যিক পৌৰাণিক একচনধৰ্মী ছবি, যাৰ পৰিচালক আছিল অশ্বিন কুমাৰ৷ বিষ্ণু পুৰাণ, ভাগৱত পুৰাণ আৰু নৰসিংহ পুৰাণৰ আধাৰত জয়পূৰ্ণা দাসৰ দ্বাৰা লিখিত কাহিনীটো ক্লিম প্ৰডাকচন আৰু হোম্বলে ফিল্মছে প্ৰযোজনা কৰে। ভগৱআন বিষ্ণুৰ দহটা অৱতাৰৰ আধাৰত নিৰ্মিত পৰিকল্পিত এনিমেটেড সাতটা খণ্ডৰ মহাৱতাৰ চিনেমেটিক ইউনিভাৰ্ছৰ নৰসিংহ হৈছে প্ৰথম নিৰ্মাণ।

ছবিখনত ভগৱান বিষ্ণুৰ - বৰাহ আৰু নৰসিংহৰ অৱতাৰ লিপিবদ্ধ হৈছে। বৰাহে ভূদেৱীক (পৃথিৱী মাতৃ) অসুৰ (অসুৰ) হিৰণ্যক্ষৰ পৰা উদ্ধাৰ কৰে। বিজয়ৰ পিছত কাহিনীটো হিৰণ্যকশিপুলৈ স্থানান্তৰিত হয়৷ তেওঁ নিজকে দেৱতা ঘোষণা কৰে আৰু বিষ্ণুৰ অনুগামীসকলক অত্যাচাৰ কৰে। তেওঁৰ পুত্ৰ তথা বিষ্ণুৰ নিষ্ঠাবান অনুগামী প্ৰহ্লাদে পিতৃৰ ভাবুকিৰ পিছতো বিষ্ণুৰ প্ৰতি বিশ্বাসী হৈ থাকে। প্ৰহ্লাদক বচাবলৈ আৰু অশুভতাক পৰাস্ত কৰিবলৈ বিষ্ণুৱে হিৰণ্যকশিপুক বধ কৰিবলৈ অৰ্ধমানুহ, অৰ্ধসিংহ ৰূপৰ মিশ্ৰিত ৰূপ নৰসিংহ হিচাপে আৱিৰ্ভাৱ হয় আৰু হিৰণ্যকশিপুক বধ কৰে।

ছেম চি এছে ছবিখনৰ চাউণ্ডট্ৰেক আৰু বেকগ্ৰাউণ্ড স্কোৰ ৰচনা কৰিছিল৷ আনহাতে সম্পাদনা অজয় বৰ্মা আৰু অশ্বিন কুমাৰে নিজেই চম্ভালিছিল।

২০২৪ চনৰ ২৫ নৱেম্বৰত ভাৰতৰ আন্তৰ্জাতিক চলচ্চিত্ৰ মহোৎসৱত মহাৱতাৰ নৰসিংহ প্ৰদৰ্শিত হয় আৰু ২০২৫ চনৰ ২৫ জুলাইত ২-ডি আৰু ৩-ডি ফৰ্মেটত চিত্ৰগৃহত প্ৰদৰ্শিত হয়। ছবিখনে হনুমান (২০০৫)ক অতিক্ৰম কৰি সৰ্বাধিক উপাৰ্জনকাৰী ভাৰতীয় এনিমেটেড ছবি হিচাপে আত্মপ্ৰকাশ কৰিছে।

প্ৰযোজনা

হিন্দুধৰ্মীয় ইতিহাসত শিপাই থকা এখন থ্ৰীডি এনিমেটেড মহাকাব্যৰ সৃষ্টিৰ বাবে ক্লীম প্ৰডাকচনৰ তৰফৰ পৰা এই প্ৰকল্পটোৰ উত্থান ঘটিছিল। ২০২৪ চনৰ মাজভাগত ঘোষণা কৰা ছবিখনক পৰিচালক অশ্বিন কুমাৰে বিষ্ণু পুৰাণ, নৰসিংহ পুৰাণ, আৰু শ্ৰীমদ্ ভাগৱত পুৰাণৰ পৰা প্ৰেৰণা লৈ "আমাৰ সামূহিক ইতিহাসত শিপাই থকা ভালপোৱাৰ শ্ৰম" বুলি অভিহিত কৰিছে। হোম্বেল ফিল্মছে কেৱল ছবিখনহে উপস্থাপন কৰে।

এই প্ৰডাকচনে ভাৰতীয় এনিমেচনক উন্নীত কৰাৰ বাবে এক কৌশল চিহ্নিত কৰিছিল। কুমাৰে এনিমেচন কেৱল শিশুৰ বাবেহে বুলি ধাৰণাটোক প্ৰত্যাহ্বান জনোৱাৰ লক্ষ্যত গুৰুত্ব আৰোপ কৰি কয় যে ছবিখনে প্ৰমাণ কৰে যে "ভাৰতীয় ভিএফএক্স আৰু এনিমেচন বিশ্বমানৰ হ'ব পাৰে।" এনিমেচন প্ৰক্ৰিয়াটো প্ৰায় চাৰে চাৰি বছৰ ধৰি চলিছিল, আৰু ছবিবাস্তৱবাদৰ দিশত মনোযোগ দিয়া হৈছিল।

মুক্তি

২০২৪ চনৰ ২৫ নৱেম্বৰত ভাৰতীয় পেনোৰামা শাখাৰ অধীনত ভাৰতীয় ৫৫ সংখ্যক আন্তঃৰাষ্ট্ৰীয় চলচ্চিত্ৰ মহোৎসৱ (IFFI) ২০২৪ত মহাৱতাৰ নৰসিংহৰ প্ৰিমিয়াৰ হৈছিল। ইয়াৰ প্ৰিমিয়াৰ হিন্দী ভাষাত কৰা হৈছিল।

তথ্যসূত্ৰ

শ্ৰেণী:২০২৫ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:এনিমেছন চলচ্চিত্ৰ
এঞ্জেলিক কিদজো

এঞ্জেলিক কিদজো (জন্ম: ১৪ জুলাই ১৯৬০) এগৰাকী বেনিনীয় গায়িকা-গীতিকাৰ, অভিনেত্ৰী আৰু সক্ৰিয় কৰ্মী। তেওঁ নিজৰ বৈচিত্ৰ্যময় সংগীত শৈলী আৰু সৃষ্টিশীল মিউজিক ভিডিঅ'ৰ বাবে পৰিচিত। কিদজোৰ জন্ম এটা শিল্পী পৰিয়ালত হৈছিল; তেওঁৰ পিতৃ এজন সংগীতজ্ঞ আছিল আৰু মাতৃ এগৰাকী কৰিঅ'গ্ৰাফাৰ তথা নাট্য পৰিচালিকা আছিল। কিদজোৱে এতিয়ালৈকে পাঁচটাকৈ গ্ৰেমী বঁটা লাভ কৰিছে।

উদ্ধৃতিসমূহ

আপোনাৰ মগজুৱেই হ'ল আপোনাৰ আটাইতকৈ ডাঙৰ অস্ত্ৰ। ইয়াক আপোনাৰ হৃদয়ৰ সৈতে সংযোগ কৰক, আৰু আপুনি যিকোনো ঠাইলৈ যাব পাৰিব।
এঞ্জেলিক কিদজোৰ উদ্ধৃতি
মই কেৱল এজন ব্যক্তি এজন মহান সংগীতজ্ঞ বুলিয়েই তেওঁক কামত নলগাওঁ। মই তেনে লোকৰ সৈতে কাম কৰোঁ যাৰ সংগীতৰ প্ৰতি মোৰ দৰেই অনুভৱ আছে আৰু যিয়ে মই সেই সময়ত ক'ব বিচৰা বিষয়টো অনুভৱ কৰিব পাৰে।
এঞ্জেলিক কিদজোৰ উদ্ধৃতিসমূহ
যেতিয়া ল'ৰা-ছোৱালীয়ে— আৰু বিশেষকৈ ছোৱালীবোৰে— শিক্ষাৰ সুযোগ পায়, তেতিয়া সকলোৰে জয় হয়। এগৰাকী শিক্ষিত ছোৱালীয়ে নিজৰ ব্যক্তিগত উপাৰ্জনৰ ক্ষমতা বৃদ্ধি কৰাৰ লগতে নিজকে এটা ফলপ্ৰসূ আৰু সন্তোষজনক জীৱনৰ বাবে সাজু কৰি তুলিব পাৰে, যাৰ ফলত সমগ্ৰ সমাজৰ পৰা দৰিদ্ৰতা হ্ৰাস পায়। ছোৱালীৰ শিক্ষাত বিনিয়োগ কৰিলে বাল্যবিবাহ আৰু কম বয়সত মাতৃত্ব ৰোধ কৰাত সহায়ক হয়। আফ্ৰিকাৰ বৰ্ধিত অৰ্থনীতিৰ উন্নতি আৰু স্থায়িত্বৰ বাবে আমাক অধিক মহিলা অভিযন্তা, শিক্ষক আৰু চিকিৎসকৰ প্ৰয়োজন।
এঞ্জেলিক কিদজো
মই বেনিনৰ সেই বৈচিত্ৰ্য আৰু সমৃদ্ধিৰ পৰা আহিছোঁ য’ত ৫০ টা বিভিন্ন ভাষা আছে। মই তাৰে চাৰিটা ভাষা ক'ব পাৰোঁ। যেতিয়া মই গান এটা লিখিবলৈ আৰম্ভ কৰোঁ, তেতিয়া মই আগতীয়াকৈ নাজানো যে কোনটো ভাষা মনলৈ আহিব। গানটোৱে নিজেই মোক ভাষাৰ দিশলৈ লৈ যায়।
IMDB - এঞ্জেলিক কিদজো
আচলতে কথাটো হ’ল মই গান গাবলৈ ভাল পাওঁ। মই আফ্ৰিকাক বিশ্বৰ ওচৰলৈ লৈ যাব বিচাৰো। আফ্ৰিকাৰ সেই সৌন্দৰ্য্যখিনি— কেৱল তেনে সংগীত নহয় যিবোৰ মানুহে দেখি বা শুনি সন্তুষ্টি লাভ কৰে।
এঞ্জেলিক কিদজো
আমি আফ্ৰিকানসকলে আমাৰ সমস্যাবোৰ নিজেই সমাধান কৰিবলৈ সক্ষম হ'ব লাগিব। বাহিৰৰ পৰা অহা সহায় ঠিক আছে, কিন্তু আমি আমাৰ নিজৰ মনোভাৱৰ বাবে দায়িত্ব ল’বলৈ শিকিব লাগিব।
এঞ্জেলিক কিদজোৰ উদ্ধৃতিসমূহ
মই যি দক্ষিণ বেনিনৰ পৰা আহিছোঁ তাত সংগীতৰ সমন্বয়ৰ (harmony) পৰম্পৰা কম। উত্তৰ অংশত ইয়াৰ প্ৰচলন বেছি, কিন্তু দক্ষিণত অধিক লয় (rhythms) আছে যিবোৰ অতি আচৰিত আৰু মানুহে সেইবোৰ নাজানে। তাৰ এটা গাওঁ বিশেষভাৱে ঢোলৰ বাবে উৎসৰ্গিত। তালৈ গৈ আপুনি নিজৰ পছন্দৰ গছ বাছি লৈ কাটিব পাৰে আৰু তাৰ পৰাই আপোনাৰ বাদ্যযন্ত্ৰ তৈয়াৰ কৰিব পাৰে। মোৰ বাবে প্ৰত্যাহ্বানটো হ’ল সেই লয়বোৰে প্ৰদান কৰা সমন্বয়বোৰ সংযোজন কৰা।
IMDB - এঞ্জেলিক কিদজোৰ উদ্ধৃতিসমূহ

শ্ৰেণী:অভিনেত্ৰী
শ্ৰেণী:গীতিকাৰ
বাকু পাপেট থিয়েটাৰ

বাকু পাপেট থিয়েটাৰ বা বাকু পুতলা থিয়েটাৰৰ পূৰ্বৰ নাম আছিল আজাৰবাইজান ৰাজ্যিক পুতলা থিয়েটাৰ। আব্দুলা শেইখৰ নামত ইয়াৰ নাম ৰখা হৈছিল, যাক আজাৰবাইজানী ভাষাত Abdulla Şaiq adına Azərbaycan Dövlət Kukla Teatrı বোলা হৈছিল। বাকুৰ নেফ্‌চিলা এভিনিউত এই থিয়েটাৰটো অৱস্থিত। ১৯১০ চনত পলিছ স্থাপত্যবিদ জোচেফ প্লজকোই একলেটিক ষ্টাইলত এই স্থাপত্যটো নিৰ্মাণ কৰিছিল। ইয়াৰ প্ৰাৰম্ভণি হৈছিল মুভি থিয়েটাৰ ৰূপে।

পুতলাবোৰ কেই চেণ্টিমিটাৰ মানৰপৰা এজন মানুহৰ দুগুণ পৰ্যন্ত বিভিন্ন আকাৰৰ হয়।

তথ্যসূত্ৰ

বাহ্যিক সংযোগ

শ্ৰেণী:আজেৰবাইজান
শ্ৰেণী:পৰ্যটন
লিণ্ডা কফি

লিণ্ডা নেলেন কফি ( ; জন্ম: ২৫ ডিচেম্বৰ, ১৯৪২) টেক্সাছৰ ডালাছত বাস কৰা এগৰাকী আমেৰিকান উকীল। কফি চাৰা ৱেডিংটনৰ সৈতে আমেৰিকাৰ উচ্চতম ন্যায়ালয়ৰ ৰ' বনাম ৱেডৰ গোচৰৰ যুক্তি আগবঢ়োৱাৰ বাবে বেছিকৈ পৰিচিত।

প্ৰাথমিক আৰু ব্যক্তিগত জীৱন

কফিৰ জন্ম হৈছিল দক্ষিণৰ বেপ্টিষ্ট পৰিয়ালত। ১৯৮৩ চনৰ শীতকালত ব্যক্তিগত বিজ্ঞাপনৰ উত্তৰত তেওঁৰ সংগীক লগ পায়।.

শিক্ষা

১৯৬৫ চনত কফিয়ে ৰাইচ বিশ্ববিদ্যালয়ৰ পৰা জাৰ্মান ভাষাত স্নাতক ডিগ্ৰী লাভ কৰে আৰু তাৰ পিছত ১৯৬৮ চনৰ ফেব্ৰুৱাৰী মাহত টেক্সাছ বিশ্ববিদ্যালয়ৰ পৰা আইনত স্নাতক ডিগ্ৰী লাভ কৰে।১৯৬৮ চনৰ মে' মাহত তেওঁ টেক্সাছত আইন চৰ্চা কৰাৰ অনুজ্ঞাপত্ৰ লাভ কৰে।

কৰ্মজীৱন

আইন বিদ্যালয়ৰ পৰা স্নাতক হোৱাৰ পিছত তেওঁ টেক্সাছ বিধান পৰিষদৰ বাবে কাম কৰে। ফি টেক্সাছৰ ফেডাৰেল ন্যায়াধীশ ছাৰা হিউজৰ কেৰাণীও আছিল। মহিলাসকলৰ বাবে সমান নিয়োগৰ সুযোগৰ দিশত কাম কৰা সংস্থা উইমেনছ ইকুইটি একচন লীগৰ তেওঁ সদস্য আছিল।

ৰ'ৰ পিছত কফিয়ে দেউলীয়া হোৱাৰ গোচৰত কাম কৰিছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
আছমা জাহাংগীৰ

আছমা জিলানি জাহাংগীৰ (; ২৭ জানুৱাৰী ১৯৫২ - ১১ ফেব্ৰুৱাৰী ২০১৮) আছিল এগৰাকী পাকিস্তানী মানৱ অধিকাৰ অধিবক্তা আৰু সমাজ কৰ্মী; যি পাকিস্তানৰ মানৱ অধিকাৰ আয়োগ আৰু এ জি এইচ এছ আইনী সাহায্য কোষৰ সহ-প্ৰতিষ্ঠাপক আৰু অধ্যক্ষ আছিল।জাহাংগীৰ উকীল আন্দোলনত বিশিষ্ট ভূমিকা গ্ৰহণ কৰাৰ বাবে পৰিচিত আছিল আৰু ৰাষ্ট্ৰসংঘৰ ধৰ্ম বা বিশ্বাসৰ স্বাধীনতাৰ বিশেষ প্ৰতিবেদক হিচাপে আৰু আন্তঃৰাষ্ট্ৰীয় সংকট গোটৰ ট্ৰাষ্টী হিচাপে কাৰ্যনিৰ্বাহ কৰিছিল।

লাহোৰত জন্মগ্ৰহণ কৰি ডাঙৰ-দীঘল হোৱা জাহাংগীৰে ১৯৭৮ চনত কিনাইৰ্ডৰ পৰা কলা শাখাত স্নাতক আৰু পঞ্জাব বিশ্ববিদ্যালয়ৰ আইন মহাবিদ্যালয়ৰ পৰা এল এল বি ডিগ্ৰী লাভ কৰে আৰু বেৰিষ্টাৰ ইজাজ হুছেইন বাটালৱীৰ চেম্বাৰত যোগদান কৰে। ১৯৮০ চনত লাহোৰ উচ্চ ন্যায়ালয়লৈ মাতি অনা হয়, আৰু ১৯৮২ চনত উচ্চতম ন্যায়ালয়লৈ মাতি অনা হয়। ১৯৮০ চনত জাহাংগীৰ এগৰাকী গণতন্ত্ৰ কৰ্মী হৈ পৰে আৰু ১৯৮৩ চনত জিয়া-উল-হাকৰ সামৰিক শাসনৰ বিৰুদ্ধে গণতন্ত্ৰ পুনৰুদ্ধাৰৰ আন্দোলনত অংশগ্ৰহণ কৰাৰ বাবে তেওঁক কাৰাগাৰত ভৰোৱা হয়। ১৯৮৬ চনত তেওঁ জেনেভালৈ গুচি যায় আৰু ডিফেন্স ফৰ চিলড্ৰেন ইণ্টাৰনেশ্যনেলৰ ভাইচ-চেয়াৰ হয় আৰু ১৯৮৮ চনত পাকিস্তানলৈ উভতি অহালৈকে সেই পদত অধিষ্ঠিত হৈ থাকে।

জাহাংগীৰে স্বাধীনতা বঁটা, হিলাল-ই-ইমটিয়াজ, সীতাৰা-ই-ইমটিয়াজ, ৰমন মেগছেছে বঁটাকে ধৰি কেইবাটাও বঁটা লাভ কৰিছে৷ ইয়াৰ লগতে তেওঁ মানৱ অধিকাৰ ৰক্ষাকাৰীৰ বাবে মাৰ্টিন এনালছ বঁটা, আৰু মানৱ অধিকাৰৰ সংস্কৃতিৰ প্ৰসাৰৰ বাবে ইউনেস্কো/বিলবাও বঁটা লাভ কৰিছে৷ ফ্ৰান্সে তেওঁক লিজিয়ন অৱ অনাৰ বঁটা প্ৰদান কৰে আৰু ২০১৬ চনত পেনচিলভেনিয়া বিশ্ববিদ্যালয়ৰ আইন বিদ্যালয়ে তেওঁক সন্মানীয় ডিগ্ৰী প্ৰদান কৰে। তেওঁৰ লেখাসমূহৰ ভিতৰত আছে দ্য হুডুড অৰ্ডিনেন্স: এ ডিভাইন চেংকচন? আৰু চিলড্ৰেন অৱ এ লেচাৰ গড।

জাহাংগীৰক মৰণোত্তৰভাৱে ২০১৮ চনৰ ২৩ মাৰ্চত ৰাজ্যখনৰ সেৱাৰ সৰ্বোচ্চ ডিগ্ৰী আৰু আন্তঃৰাষ্ট্ৰীয় কূটনীতিৰ সেৱাৰ বাবে মমনুন হুছেইনে নিশান-ই-ইমটিয়াজ বঁটা প্ৰদান কৰা হয়।

আছমা জিলানীয়ে প্ৰিমিয়াৰ গ্ৰুপৰ মালিক ব্যৱসায়িক বংশৰ সদস্য তাহিৰ জাহাংগীৰক বিয়া কৰায়। বৰ্তমান তেওঁ পঞ্জাৱ তেল কলৰ অধ্যক্ষ হিচাপে কাৰ্যনিৰ্বাহ কৰি আছে। তেওঁলোকৰ এজন পুত্ৰ জিল্লানি জাহাংগীৰ৷ কন্যা মুনিজাই জাহাংগীৰ সাংবাদিক আৰু চুলেমা জাহাংগীৰ এগৰাকী উকীল। তেওঁৰ পৰিয়ালটো পঞ্জাৱ অইল মিলছৰ অন্যতম পৃষ্ঠপোষক যিয়ে কেন'লিভ আৰু জাইকা ব্ৰেণ্ডৰ অধীনত ৰন্ধন তেল বিক্ৰী কৰে।

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:ৰমন মেগছেছে বঁটা বিজয়ী
শ্ৰেণী:পাকিস্তানৰ মহিলা অধিকাৰ কৰ্মী
ফৰজ

বা বা ফৰ্দ ইছলামত আল্লাহৰ দ্বাৰা আদেশ দিয়া এক ধৰ্মীয় কৰ্তব্য। শব্দটো উৰ্দু, পাৰ্চী, পশতু, তুৰ্কী (বানানযুক্ত ফাৰ্জ), আৰু মালয় (বানান যুক্ত ফাৰ্ডু বা ফাৰধু)ত একে অৰ্থত ব্যৱহাৰ কৰা হয়। এনে আদেশ বা কৰ্তব্য পালন কৰা মুছলমানসকলে প্ৰতিবাৰেই প্ৰতিটো ভাল কামৰ বাবে হাছানাত , অজৰ বা থাৱাব প্ৰাপ্ত কৰে বুলি কোৱা হয়।

ফৰজ বা ইয়াৰ সমাৰ্থক ৱাজিব পাঁচ প্ৰকাৰৰ আহকামৰ এটা য'ত ফিকাহ প্ৰতিজন মুছলমানৰ কামক শ্ৰেণীবদ্ধ কৰে। অৱশ্যে, হানাফি ফিকাহ দুয়োটা শব্দক সমাৰ্থক বুলি বিবেচনা নকৰে, আৰু ৱাজিব আৰু ফৰজৰ মাজত পাৰ্থক্য কৰে, পিছৰটো বাধ্যতামূলক আৰু পূৰ্বৰটো বাধ্যতামূলক হোৱাতকৈ অলপ কম ডিগ্ৰী।

ব্যক্তিগত কৰ্তব্য আৰু পৰ্যাপ্ততা

ফিকহ দুটা প্ৰকাৰৰ কৰ্তব্য পৃথক কৰে:

ব্যক্তিগত কৰ্তব্য বা ফৰজ-আল-আইন ৰ সম্পৰ্ক আছে, যেনে দৈনিক প্ৰাৰ্থনা (ছালাত), আৰু যদি ব্যক্তিজনে যাত্ৰা (হজ্জ) বহন কৰিব পাৰে তেন্তে জীৱনত কমেও এবাৰ মক্কালৈ তীৰ্থযাত্ৰা কৰা প্ৰয়োজন। এনে নকৰা ব্যক্তি এজনক পৰৱৰ্তী জীৱনত শাস্তি দিয়া হ'ব (কিন্তু অক্ষমতাৰ ওপৰত আধাৰিত কৰি ক্ষমা কৰিব পাৰি), কিন্তু যদি তেওঁ ইয়াৰ প্ৰয়োজনীয়তা পূৰণ কৰে তেন্তে পুৰস্কৃত হ'ব।
পৰ্যাপ্ততা কৰ্তব্য বা ফৰজ-আল-কিফায়া হৈছে এক কৰ্তব্য যি বিশ্বাসী সকলৰ সমগ্ৰ সম্প্ৰদায়ৰ (উম্মাহ) ওপৰত আৰোপ কৰা হয়। ইয়াৰ উৎকৃষ্ট উদাহৰণ হৈছে জনাজা (অন্ত্যেষ্টিক্ৰিয়াৰ প্ৰাৰ্থনা): পৰ্যাপ্ত সংখ্যক সম্প্ৰদায়ৰ সদস্যই ইয়াক পূৰণ কৰালৈকে ব্যক্তিজনে ইয়াক সম্পাদন কৰাৰ প্ৰয়োজন নাই।

চাওক

দুআ
মাক্ৰুহ
মুস্তাহাব
ৱালেচ ফৰজ মুহাম্মাদ

আহকাম

আহকাম, আজ্ঞা, যাৰ ফৰ্ছ এক প্ৰকাৰ
মুস্তাহাব, পৰামৰ্শ দিয়া হৈছে কিন্তু প্ৰয়োজন নাই

অন্যান্য ধৰ্মসমূহ

মিট্জৱাহ (কিছু পৰিমাণে একে ধৰণৰ ইহুদী ধাৰণা)
ধৰ্ম (কিছু পৰিমাণে একে ধৰণৰ হিন্দু/বৌদ্ধ/শিখ ধাৰণা)

প্ৰসংগসমূহ

শ্ৰেণী:ইছলাম ধৰ্ম
শ্ৰেণী:ইছলামিক আইন